钦定古今图书集成/明伦汇编/闺媛典/第058卷 > 林五娘
## 钦定古今图书集成/明伦汇编/闺媛典/第058卷 > 林五娘

按《广东通志》：“林五娘，水北都溪西主事林密孙女也。
正德初，年十四，寓琼山县舅家。值舅氏有官事，举家
出避，独女在室。比邻吴汝安素仇其舅，且慕其姿，入
诱女，不从。强犯之，女自啮臂，血流满身，昏地。安惊走，
至夜，女自缢死。验其尸，伤痕满胸乳，闻者痛恨。隆庆
二年坊表。”